LANNA รูดต่อ 13% นิวโลว์รอบ 2 เดือน หลังราคาถ่านหินร่วงหนัก โบรกฯ แนะ “ชะลอลงทุน”
LANNA รูดต่อ 13% มาที่ 17.60 บ. ด้วยมูลค่าซื้อขาย 300.87 ลบ. นิวโลว์รอบ 2 เดือน หลังราคาถ่านหินร่วงหนัก โบรกฯ แนะ “ชะลอลงทุน” ขึ้น XD ไปเมื่อวันที่ 29 ต.ค.64 เตรียมปันผล 0.60 บ. จ่าย 16 พ.ย.64
LANNA รูดต่อ 13% มาที่ 17.60 บ. นิวโลว์รอบ 2 เดือน หลังราคาถ่านหินร่วงหนัก-ขึ้น XD วันที่ 29 ต.ค.64 เตรียมปันผล 0.60 บ. จ่าย 16 พ.ย.64
1 พ.ย. 2564

ผู้สื่อข่าวรายงานว่า ราคาหุ้น บริษัท ลานนารีซอร์สเซส จำกัด (มหาชน) หรือ LANNA ล่าสุด ณ เวลา 11.10 น. อยู่ที่ 17.60 บาท ลบ 2.60 บาท หรือ 12.87% สูงสุดที่ 19.30 บาท ต่ำสุดที่ 17.80 บาท ด้วยมูลค่าซื้อขาย 300.87 ล้านบาท โดยราคาหุ้น LANNA ปรับตัวลงต่ำสุดในรอบ 2 เดือน นับตั้งแต่ราคาหุ้นอยู่ที่ระดับ 17.60 บาท เมื่อวันที่ 30 ส.ค.2564

ทั้งนี้ บล.เอเซีย พลัส ระบุว่า ราคาถ่านหินปรับฐานแรงราว 10% เมื่อวันศุกร์ที่ผ่านมา และปรับตัวลดลงติดต่อกันเป็นสัปดาห์ที่ 2 โดยแรงกดดันยังมาจากรัฐบาลจีนส่งสัญญาณยกระดับมาตรการแทรกแซงราคา โดยตั้งเป้าปรับลดราคาถ่านหินลงอย่างต่อเนื่อง และผลักดันให้ผู้ประกอบการเพิ่มปริมาณการผลิตเพื่อบรรเทาวิกฤติขาดแคลนพลังงานภายในประเทศ รวมถึงความตึงเครียดระหว่างจีน-ออสเตรเลียเริ่มคลี่คลายลงเป็น Sentiment เชิงลบต่อหุ้นถ่านหิน อาทิ บริษัท บ้านปู(BANPU) ราคาเป้าหมาย 14.20 บาท และ LANNA แนะนำ”ชะลอการลงทุน”
นอกจากนั้น LANNA ได้ขึ้นเครื่องหมาย XD เมื่อวันที่ 29 ต.ค.2564 โดยบริษัทฯ เตรียมจ่ายปันผลจากงวดดำเนินงานวันที่ 1 ม.ค. 2564 ถึงวันที่ 30 มิ.ย. 2564 เป็นเงินสด ในอัตราหุ้นละ 0.60 บาท กำหนดจ่ายเงินปันผลในวันที่ 16 พ.ย.2564